text: Landboforeningsformand: Danskere vil ikke arbejde i landbruget
  11 februar 2016 kl. 21.48
  Landbruget vil også gerne ansætte ledige danskere. Men det er de færreste danskere, der synes at jobbet er spændende.
  Der er mange udlændinge i landbruget, og landmændene ansætter også gerne indvandrere.
  Men hvorfor går de ledige jobs ikke til danske ledige? Det spørgsmål stillede studievært Søren Vesterby i TV SYD kl. 22.25.
  Formanden for Sydvestjysk Landboforening, Claus Christensen, har et bud på forklaringen:
  - Det er ikke enten eller. Det er både og. Vi vil gerne ansætte danske ledige, men det er de færreste danskere, der synes at et job i landbruget er spændende, siger Claus Christensen til TV SYD.
  Landbruget vil gerne ansætte alle dem, der er behov for. Uanset nationalitet.
  - Vi har en opfattelse af, at udlændinge finder arbejdet i landbruget interessant. Hvis man bare er fleksibel og klar til at møde om morgenen, så ansætter vi gerne, fortæller Claus Christensen.
  
  